सरकार पर आचार्य बालकृष्ण को बदनाम करने का आरोप लगाते हुए बाबा रामदेव ने कहा, ‘सीबीआई के तरीके से साफ जाहिर होता है कि यह आचार्य बालकृष्ण को बदनाम करने की साजिश है। यदि उन्हें आचार्य की डिग्री पर कोई शक है तो उसकी जांच कर ले लेकिन इस तरीके से अपमानित करने का क्या औचित्य है? यदि सरकार के पास सीबीआई और सरकारी संस्थाओं का दुरुपयोग करके आचार्य बालकृष्ण को बदनाम करने का हक है तो हमें भी लोकतांत्रिक तरीके से विरोध करने का हक है। देश भर में आंदोलन से जुड़े सभी कार्यकर्ताओं से अपील करता हूं कि वो किसी भी प्रकार की हिंसा न करे।’